
转注谞讬转 讟 注"讘 - 驻讬专讜砖 砖讟讬讬谞讝诇抓

讗拽专讜讬讛 讘讞诇诪讬讛 [讛拽专讬讗讜 诇讜 讘讞诇讜诪讜] 驻住讜拽 讝讛: "讜讗讻讞讚 讗转 砖诇砖转 讛专注讬诐 讘讬专讞 讗讞讚" (讝讻专讬讛 讬讗, 讞). 诇诪讞专 讻讬 讛讜讜 诪讬驻讟专讜 诪讬谞讬讛 [诇诪讞专转 讻讗砖专 谞驻专讚讜 诪诪谞讜] 讗诪专 诇讛讜 [诇讛诐]: 诇讬讝诇讜 专讘谞谉 讘砖诇诪讗 [讬诇讻讜 讞讻诪讬诐 讘砖诇讜诐] 砖讛转讻讜讜谉 讘讻讱 诇驻专讬讚讛 讗讞专讜谞讛 诪讛诐, 诪砖讜诐 砖住讘专 砖讻注讜谞砖 砖爪讬注专讜讛讜 讬诪讜转讜 讜诇讗 讬专讗讛 讗讜转诐 讬讜转专.


讘讚讜诪讛 诇讝讛 诪住讜驻专: 专讘 砖讬诪讬 讘专 讗砖讬 讛讜讛 砖讻讬讞 拽诪讬讛 [讛讬讛 诪爪讜讬 诇驻谞讬] 专讘 驻驻讗, 讛讜讛 诪拽砖讬 诇讬讛 讟讜讘讗 [讜讛讬讛 诪拽砖讛 诇讜 讛专讘讛]. 讬讜诪讗 讞讚 讞讝讬讬讛 [讬讜诐 讗讞讚 专讗讛 讗讜转讜] 专讘 砖讬诪讬 讗转 专讘 驻驻讗 讚谞驻诇 注诇 讗驻讬讛 [砖谞讜驻诇 注诇 驻谞讬讜] 讗讞专 讛转驻讬诇讛, 砖诪注讬讛 讚讗诪专 [讜砖诪注 讗讜转讜 砖讗讜诪专] 讘转驻讬诇转讜: 专讞诪谞讗 诇讬爪诇谉 诪讻讬住讜驻讗 [讛' 讬爪讬诇谞讜 诪谉 讛讘讜砖讛] 砖诇 砖讬诪讬. 拽讘讬诇 注诇讬讛 砖转讬拽讜转讗, 讜转讜 诇讗 讗拽砖讬 诇讬讛 [拽讬讘诇 注诇讬讜 砖转讬拽讛, 讜砖讜讘 诇讗 讛拽砖讛 诇讜] 砖专讗讛 砖讛讚讘专 讙讜专诐 爪注专 诇专讘讜.


讗 讜诪注讬专讬诐 讘讛拽砖专 诇注谞讬谉 讛专讗砖讜谉, 讜讗祝 专讬砖 诇拽讬砖 住讘专 砖诪讟专 讬讜专讚 讘砖讘讬诇 讬讞讬讚, 砖讗诪专 专讬砖 诇拽讬砖: 诪谞讬谉 诇诪讟专 砖讛讜讗 讬讜专讚 讘砖讘讬诇 讛讬讞讬讚 鈥� 讚讻转讬讘 [砖谞讗诪专]: "砖讗诇讜 诪讛' 诪讟专 讘注转 诪诇拽讜砖 讛' 注砖讛 讞讝讬讝讬诐 讜诪讟专 讙砖诐 讬转谉 诇讛诐 诇讗讬砖 注砖讘 讘砖讚讛" (讝讻专讬讛 讬, 讗).


讬讻讜诇 砖讬讜专讚 讛讙砖诐 诇讻诇 鈥� 转诇诪讜讚 诇讜诪专 "诇讗讬砖". 讜转谞讬讗 [讜砖谞讜讬讛 讘专讬讬转讗]: 讗讬 [讗诐] 诇讗讬砖, 讬讻讜诇 诇讻诇 砖讚讜转讬讜 鈥� 转诇诪讜讚 诇讜诪专 讘讗讜转讜 驻住讜拽: "砖讚讛", 砖驻注诪讬诐 专讗讜讬 砖讬专讚 专拽 讘砖讚讛 讗讞讚. 讗讬 [讗诐] 砖讚讛 讬讻讜诇 诇讻诇 讛砖讚讛 鈥� 转诇诪讜讚 诇讜诪专 "注砖讘", 砖注砖讜讬 砖讬讬专讚 讙砖诐 注讘讜专 注砖讘 讗讞讚 讘讗讜转讜 砖讚讛.


讻讬 讛讗 [讻诪讜 讝讛] 砖专讘 讚谞讬讗诇 讘专 拽讟讬谞讗 讛讜讛 诇讬讛 讛讛讬讗 讙讬谞转讗 [讛讬转讛 诇讜 讙讬谞讛 讗讞转], 讻诇 讬讜诪讗 讛讜讛 讗讝讬诇 住讬讬专 诇讛 [讻诇 讬讜诐 讛讬讛 讛讜诇讱 讜诪住讬讬专 讘讛] 诇讘讚讜拽 诪讛 讛讬讗 爪专讬讻讛. 讗诪专: 讛讗 诪讬砖专讗 讘注讬讗 诪讬讗, 讜讛讗 诪讬砖专讗 诇讗 讘注讬讗 诪讬讗 [注专讜讙讛 讝讗转 爪专讬讻讛 诪讬诐, 讜注专讜讙讛 讝讜 讗讬谞讛 爪专讬讻讛 诪讬诐], 讜讗转讗 诪讬讟专讗 讜拽诪砖拽讬 讻诇 讛讬讻讗 讚诪讬讘注讬 诇讬讛 诪讬讗 [讜讛讬讛 讛讙砖诐 讘讗 讜诪砖拽讛 讻诇 诪拽讜诐 砖讛讬讛 爪专讬讱 诇讜 诪讬诐] 讜诇讗 讘诪拽讜诐 讗讞专.


讻讬讜谉 砖讛讜讝讻专 讗讜转讜 驻住讜拽 讘讝讻专讬讛 砖讜讗诇讬诐: 诪讗讬 [诪讛 驻讬专讜砖] 讛讻转讜讘: "讛' 注砖讛 讞讝讬讝讬诐"? 讗诪专 专' 讬讜住讬 讘专' 讞谞讬谞讗: 诪诇诪讚 砖讻诇 爪讚讬拽 讜爪讚讬拽 讛拽讚讜砖 讘专讜讱 讛讜讗 注讜砖讛 诇讜 讞讝讬讝 讘驻谞讬 注爪诪讜, 砖讘讝诪谉 诪转谉 讛砖讻专 诪拽讘诇 讻诇 爪讚讬拽 讗转 砖讻专讜 讜讗转 注讜诇诪讜 诇注爪诪讜. 讜砖讜讗诇讬诐: 诪讗讬 [诪讛 驻讬专讜砖] "讞讝讬讝讬诐"? 讗诪专 专讘 讬讛讜讚讛: 驻讜专讞讜转. 讗诪专 专' 讬讜讞谞谉: 住讬诪谉 诇诪讟专 鈥� 驻讜专讞讜转. 讜砖讜讗诇讬诐: 诪讗讬 [诪讛 驻讬专讜砖] 驻讜专讞讜转? 讗诪专 专讘 驻驻讗: 注讬讘讗 拽诇讬砖讗 转讜转讬 注讬讘讗 住诪讬讻转讗 [注讘 拽诇讜砖 诪转讞转 诇注讘 住诪讬讱], 讛讜讗 讛拽专讜讬 驻讜专讞讜转.


住讬诪谉 讗讞专 诇讙砖诪讬诐 讛注转讬讚讬诐 诇讘讜讗 讗诪专 专讘 讬讛讜讚讛: 谞讛讬诇讗 诪拽诪讬 诪讬讟专讗 [讟讬驻讟讜祝 拽诇 诇驻谞讬 讛讙砖诐] 讻砖注讚讬讬谉 诇讗 讬专讚 讙砖诐, 诪砖诪注讜: 讗转讬 诪讬讟专讗 [砖讬讘讜讗 讙砖诐] 注讝 诇讗讞专 诪讻谉. 讜讗诐 讘转专 诪讬讟专讗 [讗讞专讬 讛讙砖诐] 讬砖 讟讬驻讟讜祝, 诪诇诪讚 讛讚讘专 砖驻住讬拽 诪讬讟专讗 [驻住拽 讛讙砖诐] 讜住讬诪谉 诇讚讘专: 诪拽诪讬 诪讬讟专讗 讗转讬 诪讬讟专讗 [讻砖诇驻谞讬 讛讙砖诐 讬讘讜讗 讙砖诐] 讜住讬诪谞讬讱 [讜住讬诪谞讱]: 诪讛讜诇转讗 [谞驻讛], 砖拽讜讚诐 诪转讞讬诇 诇爪讗转 诪注讟 诪注讟, 讜讗讞专 讻讱 讬讜爪讗讜转 讻诪讜讬讜转 讙讚讬诇讜转 讜讛讜诇讻讜转, 讜讻讱 讗祝 讘讙砖诐. 讚讘转专 诪讬讟专讗 驻住讬拽 诪讬讟专讗 [砖诇讗讞专 讛讙砖诐 驻讜住拽 讛讙砖诐] 讜住讬诪谞讬讱 [讜住讬诪谞讱]: 讞专讬讗 讚注讬讝讬 [讙诇诇讬 注讬讝讬诐], 砖拽讜讚诐 诪讟讬诇讜转 讙诇诇讬诐 讙住讬诐 讬讜转专 讜讗讞专 讻讱 讙诇诇讬诐 讚拽讬诐.


讗讙讘 讗讜转诐 注谞讬讬谞讬诐 诪住讜驻专: 注讜诇讗 讗讬拽诇注 [讛讝讚诪谉] 诇讘讘诇, 讞讝讗 [讜专讗讛] 砖诐 驻讜专讞讜转, 讗诪专 诇讛讜 [诇讛诐]: 驻谞讜 诪讗谞讬, 讚讛砖转讗 讗转讬 诪讬讟专讗 [驻谞讜 讗转 讛讻诇讬诐, 砖注讻砖讬讜 讬讘讜讗 讛讙砖诐]. 诇住讜祝 [诇讘住讜祝] 诇讗 讗转讬 诪讬讟专讗 [讘讗 讛讙砖诐], 诇诪专讜转 讛驻讜专讞讜转. 讗诪专: 讻讬 讛讬讻讬 讚诪砖拽专讬 讘讘诇讗讬 讛讻讬 诪砖拽专讬 诪讬讟专讬讬讛讜 [讻驻讬 砖诪砖拽专讬诐 讛讘讘诇讬讬诐, 讻讱 诪砖拽专讬诐 讙砖诪讬讛诐], 砖讛专讬 驻讜专讞讜转 讛诐 住讬诪谉 诇讙砖诪讬诐 讘讗专抓 讬砖专讗诇 讜讗讬谉 住讬诪谉 讝讛 讬驻讛 讘讘讘诇.


讗讙讘 住讬驻讜专 讝讛 诪住驻专讬诐 注讜讚: 注讜诇讗 讗讬拽诇注 [讛讝讚诪谉] 诇讘讘诇 讘诪住注讜转讬讜, 讞讝讬 诪诇讗 爪谞讗 讚转诪专讬 讘讝讜讝讗 [专讗讛 砖诪讜讻专讬诐 诪诇讜讗 讛讟谞讗 转诪专讬诐 讘讝讜讝]. 讗诪专: 诪诇讗 爪谞讗 讚讚讜讘砖讗 讘讝讜讝讗 讜讘讘诇讗讬 诇讗 注住拽讬 讘讗讜专讬讬转讗 [诪诇讜讗 讛讟谞讗 讚讘砖 转诪专讬诐 讘讝讜讝 讗讞讚, 讜讛讘讘诇讬讬诐 讗讬谞诐 注讜住拽讬诐 讘转讜专讛]? 砖讗诐 讛诪讝讜谞讜转 讛诪砖讜讘讞讬诐 讛诇诇讜 讝讜诇讬诐 讻诇 讻讱, 讬讻讜诇讬诐 讗谞砖讬诐 诇注住讜拽 讘转讜专讛, 砖讗讬谞诐 爪专讬讻讬诐 诇注诪讜诇 拽砖讛 诇驻专谞住转诐. 讜讗祝 讛讜讗 注爪诪讜 讗讻诇 转诪专讬诐 讛专讘讛. 讘诇讬诇讬讗 爪注专讜讛讜 [讘诇讬诇讛 爪讬注专讜 讗讜转讜], 砖讛转诪专讬诐 讙专诪讜 诇讜 诇砖讬诇砖讜诇, 讗诪专: 诪诇讗 爪谞讗 讚住讻讬谞讗 讘讝讜讝讗, 讜讘讘诇讗讬 注住拽讬 讘讗讜专讬讬转讗 [诪诇讜讗 讛讟谞讗 住讻讬谞讬诐 讘讝讜讝 诪讜讻专讬诐 讘讘讘诇, 讜讛讘讘诇讬讬诐 讘讻诇 讝讗转 注讜住拽讬诐 讘转讜专讛]! 讜讙讚讜诇 讻讜讞诐 砖讛诐 诇讜诪讚讬诐, 砖讛专讬 讗讬 讗驻砖专 诇讞讬讜转 注诇 转诪专讬诐 讘诇讘讚.


讘 讜讚讘专讬诐 讻诇诇讬讬诐 讘注谞讬谉 诪讜爪讗 讛讙砖诪讬诐. 转谞讬讗 [砖谞讜讬讛 讘专讬讬转讗], 专' 讗诇讬注讝专 讗讜诪专: 讻诇 讛注讜诇诐 讻讜诇讜 诪诪讬诪讬 讗讜拽讬讬谞讜住 讛讜讗 砖讜转讛, 砖讗讬谉 讛讙砖诪讬诐 讗诇讗 诪讬诪讬 讗讜拽讬讬谞讜住 讛讬讜专讚讬诐 注诇 讛讗专抓, 砖谞讗诪专: "讜讗讚 讬注诇讛 诪谉 讛讗专抓 讜讛砖拽讛 讗转 讻诇 驻谞讬 讛讗讚诪讛" (讘专讗砖讬转 讘, 讜). 讗诪专 诇讜 专' 讬讛讜砖注: 讜讛诇讗 诪讬诪讬 讗讜拽讬讬谞讜住 诪诇讜讞讬谉 讛谉 讜诪讬 讛讙砖诪讬诐 讛诐 诪讬诐 诪转讜拽讬诐! 讗诪专 诇讜: 诪诪转拽讬谉 讛诪讬诐 讘注讘讬诐, 讜诪砖诐 讬讜专讚讬诐 诪讬诐 诪转讜拽讬诐.


讜讗讬诇讜 专' 讬讛讜砖注 讗讜诪专: 讻诇 讛注讜诇诐 讻讜诇讜 诪诪讬诐 讛注诇讬讜谞讬诐 讛讜讗 砖讜转讛, 砖谞讗诪专: "诇诪讟专 讛砖诪讬诐 转砖转讛 诪讬诐" (讚讘专讬诐 讬讗, 讬讗), 讜砖讜讗诇讬诐: 讗诇讗 诪讛 讗谞讬 诪拽讬讬诐 (诪驻专砖) 诇砖讬讟转 专' 讬讛讜砖注 讗转 讛驻住讜拽 "讜讗讚 讬注诇讛 诪谉 讛讗专抓"? 诪诇诪讚 砖讛注谞谞讬诐 诪转讙讘专讬诐 讜注讜诇讬诐 诇专拽讬注, 讜驻讜转讞讬谉 驻讬讛谉 讻谞讜讚, 讜诪拽讘诇讬谉 诪讬 诪讟专 诪诇诪注诇讛, 砖谞讗诪专: "讻讬 讬讙专注 谞讟驻讬 诪讬诐 讬讝拽讜 诪讟专 诇讗讚讜" (讗讬讜讘 诇讜, 讻讝) (讜讝讬拽讗 讛讜讗 讘讗专诪讬转 谞讗讚) 砖讛讗讚 讛注讜诇讛 诪谉 讛讗专抓 讛讜讗 讻谞讗讚 讛诪讻讬诇 讗转 讛诪讟专,


讜诪谞讜拽讘讜转 讛谉 讛注谞谞讜转 讻讻讘专讛 讛诪诇讗讛 讞讜专讬诐, 讜讘讗讜转 讜诪讞砖专讜转 (讜诪砖诇讬讻讜转) 诪讬诐 注诇 讙讘讬 拽专拽注, 砖谞讗诪专: "讞砖专转 诪讬诐 注讘讬 砖讞拽讬诐" (砖诪讜讗诇 讘' 讻讘, 讬讘). 讜讗讬谉 讘讬谉 讟讬驻讛 诇讟讬驻讛 讗诇讗 讻诪诇讗 谞讬诪讗 (讞讜讟) 讜讗祝 注诇 驻讬 讻谉 讻诇 讟讬驻讛 讬讜爪讗转 诇讞讜讚, 诇诇诪讚讱 砖讙讚讜诇 讬讜诐 讛讙砖诪讬诐 讻讬讜诐 砖谞讘专讗讜 讘讜 砖诪讬诐 讜讗专抓, 砖驻诇讗 讬专讬讚转 讛讙砖诐 讻讘专讬讗转 讛注讜诇诐,


砖谞讗诪专 诇讙讘讬 讘专讬讗转 讛注讜诇诐: "注砖讛 讙讚诇讜转 注讚 讗讬谉 讞拽专" (讗讬讜讘 讟, 讬) 讜讻转讬讘 [讜谞讗诪专]: "注讜砖讛 讙讚讜诇讜转 讜讗讬谉 讞拽专 谞驻诇讗讜转 注讚 讗讬谉 诪住驻专. 讛谞转谉 诪讟专 注诇 驻谞讬 讗专抓" (讗讬讜讘 讛, 讟-讬) 讜讻转讬讘 诇讛诇谉 [讜谞讗诪专 讛诇讗讛]: "讛诇讜讗 讬讚注转 讗诐 诇讗 砖诪注转 讗诇讛讬 注讜诇诐 讛' 讘讜专讗 拽爪讜转 讛讗专抓 诇讗 讬讬注祝 讜诇讗 讬讬讙注 讗讬谉 讞拽专 诇转讘讜谞转讜" (讬砖注讬讛讜 诪, 讻讞), 讜讻转讬讘 [讜谞讗诪专] 讘驻专拽 讛诪讚讘专 讘讬专讬讚转 讙砖诪讬诐: "诪讻讬谉 讛专讬诐 讘讻讞讜 谞讗讝专 讘讙讘讜专讛" (转讛诇讬诐 住讛, 讝), 诪砖诪注 砖讬专讬讚转 讛讙砖诐 讗祝 讛讬讗 讚讘专 砖讛讜讗 讙讚讜诇 注讚 讗讬谉 讞拽专, 讻讘专讬讗转 讛注讜诇诐.


讜诪注讬专讬诐: 讻诪讗谉 讗讝诇讗 讛讗 讚讻转讬讘 [讻砖讬讟转 诪讬 讛讜诇讱 讚讘专 讝讛 砖谞讗诪专] 讘诪拽专讗: "诪砖拽讛 讛专讬诐 诪注诇讬讜转讬讜" (转讛诇讬诐 拽讚, 讬讙), 讜讗诪专 专' 讬讜讞谞谉: 讛讻讜讜谞讛 讛讬讗 鈥� 诪注诇讬讜转讬讜 砖诇 讛拽讚讜砖 讘专讜讱 讛讜讗, 讻诪讗谉 [讻砖讬讟转 诪讬] 鈥�/span> 讻砖讬讟转 专' 讬讛讜砖注 砖讛讙砖诪讬诐 讘讗讬诐 诪诇诪注诇讛.


讜砖讜讗诇讬诐: 讜专' 讗诇讬注讝专 讻讬爪讚 诪住讘讬专 讛讜讗 诇砖讬讟转讜 驻住讜拽 讝讛? 讜诪砖讬讘讬诐: 讛讜讗 住讘讜专, 讻讬讜谉 讚住诇拽讬 诇讛转诐 [砖注讜诇讬诐 诇砖诐] 讻诇驻讬 诪注诇讛 鈥�/span> "诪砖拽讛 诪注诇讬讜转讬讜" 拽专讬 诇讛讜 [拽讜专讗讬诐 诇讛诐]. 讚讗讬 诇讗 转讬诪讗 讛讻讬 [砖讗诐 诇讗 转讗诪专 讻讱] 讛讻转讜讘 "讗讘拽 注驻专 诪谉 讛砖诪讬诐" (讚讘专讬诐 讻讞, 讻讚) 讛讬讻讬 诪砖讻讞转 诇讛 [讗讬讱 讗转讛 诪讜爪讗 讗讜转讛], 讜讻讬 讘砖诪讬诐 讗讘拽 讜注驻专? 讗诇讗, 讻讬讜谉 讚诪讚诇讬 诇讛转诐 [砖注讜诇讛 诇砖诐] 讛讗讘拽 讜讬讜专讚 诇讗专抓 诪诇诪注诇讛 鈥� "诪谉 讛砖诪讬诐" 拽专讬 诇讬讛 [拽讜专讗 讗讜转讜], 讛讻讗 谞诪讬 讚住诇拽讬 诇讛转诐 [讻讗谉 讙诐 讻谉, 讻讬讜谉 砖注讜诇讬诐 诇砖诐 讛注谞谞讬诐] 诇讻讱 "诪注诇讬讜转讬讜" 拽专讬 诇讬讛 [拽讜专讗 讗讜转诐].


讜砖讜讗诇讬诐: 讻诪讗谉 讗讝诇讗 讛讗 [讻砖讬讟转 诪讬 讛讜诇讻转 讝讜] 砖讗诪专 专' 讞谞讬谞讗: "讻谞住 讻谞讚 诪讬 讛讬诐 谞转谉 讘讗讜爪专讜转 转讛讜诪讜转" (转讛诇讬诐 诇讙, 讝), 驻讬专讜砖讜: 诪讬 讙专诐 诇讗讜爪专讜转 砖讬转诪诇讗讜 讘专 鈥� 转讛讜诪讜转, 砖诪讛诐 讘讗讜 讛诪讬诐, 讛专讬 讝讜 讻砖讬讟转 专' 讗诇讬注讝专. 讜砖讜讗诇讬诐: 讜专' 讬讛讜砖注, 诪讛 讗讜诪专 讛讜讗 注诇 讻转讜讘 讝讛? 讜诪砖讬讘讬诐: 讛讻转讜讘 讛讛讜讗

